ພວກຜູ້ນໍາ ຂົງເຂດແມ່ນໍ້າຂອງ ວາງແຜນໃສ່ ການພັດທະນາ ສິບປີຕໍ່ໜ້າ
ນັບ​ແຕ່​​ເລີ່​ມຕົ້ນ​ຂຶ້ນ​ມາ​ໃນ​ປີ 1992 ກຸ່ມ​ອະນຸ​ພາກພື້ນ​ແມ່​ນໍ້າ​ຂອງ ໄດ້ມີອັດຕາ ​ການ​ເຕີບ​ໂຕ​ທາງ​ເສດຖະກິດ​ທົ່ວ​ຂົງ​ເຂດ​ 8 ເປີເຊັນ
ພວກຜູ້ນໍາຫົກປະເທດຂົງເຂດແມ່ນໍ້າຂອງເຫັນພ້ອມນຳກັນກ່ຽວກັບແຜນການພັທະນາ ສິບປີ ເພື່ອເລັ່ງລັດການເຕີບໂຕແລະການພັດທະນາ ແລະລົດຜ່ອນຄວາມທຸກຈົນ ໃນຖະແຫຼງການຮ່ວມສະບັບນຶ່ງ ທີ່ອອກໃນຕອນທ້າຍຂອງກອງປະຊຸມ ສຸດຍອດຂອງກຸ່ມ ປະເທດເຂດອະນຸພາກພື້ນແມ່ນໍ້າຂອງຫຼື GMS ຄັ້ງທີ່ສີ່ ພວກຜູ້ນໍາໄດ້ຮັບຮອງເອົາມາດ ຕະການຊຸດໃໝ່ຫລາຍຢ່າງ ເພື່ອສ້າງຄວາມເຂັ້ມແຂງໃຫ້ແກ່ການຮ່ວມມືຂອງຂົງເຂດ ໃນ ນັ້ນມີທັງພວກນະໂຍບາຍຕ່າງໆເພື່ອຊົມໃຊ້ຊັບພະຍາກອນຢ່າງມີປະສິດທິຜົນ ແລະເພີ່ມ ຄວາມລະມັດລະວັງຫລາຍຂຶ້ນໃນການສ້າງຄວາມສົມດຸນຕໍ່ຄວາມເປັນຫ່ວງດ້ານການພັດ ທະນາ ແລະສະພາບແວດລ້ອມໄປພ້ອມໆກັນ ຄະນະປະເທດໃນກຸ່ມອະນຸພາກພື້ນແມ່ນໍ້າຂອງ ແມ່ນມີໂຮມທັງ ຈີນ ກໍາປູເຈຍ ລາວ ມຽນ ມາ ໄທ ແລະຫວຽດນາມ ນັບຕັ້ງແຕ່ໄດ້ເລີ່ມຕົ້ນຂຶ້ນມາໃນປີ 1992 ນັ້ນ ກຸ່ມອະນຸພາກພື້ນແມ່ນໍ້າຂອງ ໄດ້ມີອັດຕາ ການເຕີບໂຕທາງເສດຖະກິດທົ່ວຂົງເຂດອະນຸພາກພື້ນແມ່ນໍ້າຂອງເກືອບ 8 ເປີເຊັນ ຄວາມພະຍາຍາມຂອງກຸ່ມດັ່ງກ່າວນີ້ ໄດ້ຮັບການປະສານງານຈາກທະນາຄານພັທະນາເອ ເຊຍ